สวัสดีคะคุณ พอดีปวดท้องช่วงประจำเดือนอยู่ด้วยพอเข้าห้องน้ำรู้สึกปวดท้องน้อยเหมือนมันบีบปวดมากเลยคะบีบแรงมาดคะปวดมากแบบนี้จะเป็นอะไรรึป่าวคะ
สวัสดีค่ะ หากเลือดที่ออกอยู่ในช่วงวันที่ที่ประจำเดือนควรจะมา เลือดดังกล่าวก็น่าจะเป็นประจำเดือน ซึ่งอาจมีอาการปวดท้องประจำเดือนร่วมด้วยได้ ทั้งนี้ หากมีอาการปวดท้องประจำเดือนมานานแล้ว และไม่ได้ปวดรุนแรงขึ้นเรื่อยๆ ก็ไม่ได้ถือว่าผิดปกติอะไร ส่วนการบรรอาการ ได้แก่ การประคบอุ่นที่ท้องน้อยด้วยกระเป๋าน้ำร้อน การอาบน้ำอุ่น การแช่น้ำอุ่นในอ่าง การดื่มน้ำมากๆ หลีกเลี่ยงเครื่องดื่มที่มีคาเฟอีน เช่น ชา กาแฟ น้ำอัดลมหรือช็อกโกแลต ไม่ใส่เสื้อผ้าที่รัดช่วงเอวแน่นเกินไป และานแก้ปวด เช่น พาราเซตามอล (paracetamol), พอนสแตน (ponstan) ไอบูโพรเฟน (ibuprofen) เป็นต้นแต่หากโดยปกติ ไม่ควรปวดท้องประจำเดือนมาก่อน หรืออาการปวดเป็นรุนแรงมากขึ้นเรื่อยๆ ในแต่ละรอบเดือน หรือประจำเดือนหายไปแล้ว แต่อาการปวดยังคงอยู่ ก็จะถือว่าผิดปกติ โดยอาจเกิดจากสาเหตุต่างๆ เช่น มีเนื้องอกมดลูก เยื่อบุโพรงมดลูกเจริญผิดที่ มีช็อกโกแลตซีสต์ เป็นต้น ซึ่งควรไปพบสูติ-นรีแพทย์เพื่อตรวจหาสาเหตุค่ะแต่หากเลือดที่ออก ไม่ได้อยู่ในช่วงวันที่ที่ประจำเดือนควรจะมา หรือเลือดมีปริมาณมากผิดปกติ หรือออกต่อเนื่องนานหลายวัน เลือดดังกล่าวอาจไม่ใช่ประจำเดือน แต่อาจเกิดจากมีการตั้งครรภ์แล้วมีภาวะแท้งเกิดขึ้น เป็นต้น ซึ่งในกรณีนี้ ก็ควรตรวจหาการตั้งครรภ์ดูด้วยค่ะ